钦定古今图书集成/明伦汇编/氏族典/第390卷 > 李崧
## 钦定古今图书集成/明伦汇编/氏族典/第390卷 > 李崧

按《五代史李崧传》：“崧，深州饶阳人也，为镇州参军。唐
魏王继岌与郭崇韬伐蜀，以崧掌书记。已破蜀，继岌
杀崇韬，人情不安。崧夜以黄纸作诏书，倒用都统印，
告谕诸军，人情乃定。师还，继岌死于道。崧为盐铁判
官，拜拾遗，直枢密院，累迁户部侍郎，端明殿学士。长
兴中，明宗春秋高，秦王从荣多不法，晋高祖为六军”
副使，惧祸及，求出外藩。是时，契丹入雁门，明宗选将
以捍太原，崧曰：“非石敬塘不可。”晋高祖深德之。其后
晋高祖以兵入京师，召为户部侍郎，拜中书侍郎、同
中书门下平章事，兼枢密使。高祖崩，出帝即位，以崧
兼判三司，与冯玉对掌枢密。契丹耶律德光犯京师，
拜崧太子太师。汉高祖入京，崧为葛延遇告变，自诬
伏，族诛。